
R E F E R A T

privind aprobarea contribuţiei Municipiului Timişoara pentru anul 2009 pentru sprijinul activităţii sportive a echipei SC Fotbal Club Timişoara SA
      
Conform procesului verbal cu nr. SC2009 - 2027/04.02.2009, Comisia de evaluare si analiza a performantelor sportive obţinute de echipele asociate cu Municipiul Timişoara, constituită în baza HCL 516/25.11.2008, a analizat şi a evaluat activităţile sportive desfăşurate de SC Fotbal Club Timişoara SA, echipă asociată cu Municipiul Timişoara conform HCL nr.127/20.03.2008 modificată prin HCL 177/15.04.2008.

În cadrul campionatului Naţional de Fotbal ediţia 2007/2008  echipa s-a clasat pe locul 6, ceea ce i-a permis să participe în competiţia „Cupa UEFA”, disputând meciul de fotbal cu echipa Partizan Belgrad.


În Campionatul Naţional ediţia 2008/2009, la sfârşitul turului, echipa FC Timişoara s-a clasat pe locul 3, cu un număr de 29 de puncte.

În urma analizei, Comisia de evaluare si analiza a performantelor sportive obţinute de echipele asociate cu Municipiul Timişoara a propus ca sprijinul financiar alocat echipei sus menţionate pe anul bugetar 2009 sa fie de  9.000.000 lei, fapt însuşit prin semnătură de reprezentantul echipei SC Fotbal Club Timişoara SA, prezent la analiză
 
Menţionăm că sprijinul financiar, pe anul bugetar 2009, alocat echipei SC Fotbal Club Timişoara SA va fi stipulat prin act adiţionalul nr. 2, anexă la contractul de asociere aferent HCL nr.127/20.03.2008 modificată prin HCL 177/15.04.2008.

